
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: _Hlk14788506]DĖL PANEVĖŽIO MIESTO SAVIVALDYBĖS ATLIEKŲ TVARKYMO TAISYKLIŲ, PATVIRTINTŲ SAVIVALDYBĖS TARYBOS 2014 M. GRUODŽIO 18 D. SPRENDIMU NR. 1-378, PAKEITIMO

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 
36 punktu, 18 straipsnio 1 dalimi, 21 straipsnio 1 dalimi, Panevėžio miesto savivaldybės taryba 
n u s p r e n d ž i a:
1. Pakeisti Panevėžio miesto savivaldybės atliekų tvarkymo taisykles, patvirtintas Panevėžio miesto savivaldybės tarybos 2014 m. gruodžio 18 d. sprendimu Nr. 1-378 „Dėl Panevėžio miesto savivaldybės atliekų tvarkymo taisyklių patvirtinimo“:
1.1. pakeisti 6.6 ir 6.7 papunkčius ir išdėstyti juos taip:
„6.6. didžiųjų ir pavojingų atliekų priėmimo aikštelės – aikštelės, esančios Savitiškio g. 8 ir Senamiesčio g. 114B, kuriose iš atliekų turėtojų, nurodytų Taisyklių 8.1, 8.2 papunkčiuose, priimamos didžiosios, biologiškai skaidžios (žaliosios ir augalinės kilmės maisto), tekstilės, statybinės, griovimo, popieriaus, kartono, plastiko, stiklo, elektros ir elektroninės įrangos atliekos, buityje susidarančios pavojingos atliekos, padangos;
6.7. didžiagabaričių atliekų surinkimo aikštelė – aikštelė, esanti Pilėnų g. 43, kurioje iš atliekų turėtojų, nurodytų Taisyklių 8.1, 8.2 papunkčiuose, priimamos biologiškai skaidžios (žaliosios ir augalinės kilmės maisto) atliekos;“
1.2. papildyti 14 punktu ir jį išdėstyti taip:
„14. Administratorius turi teisę:
14.1 spręsti dėl tvarkos konteinerių aikštelėse ir su komunalinių atliekų surinkimu kylančias problemas;
14.2. vykdyti autonominį vaizdo stebėjimą konteinerių aikštelėse, siekiant nustatyti Taisyklių pažeidėjus ir, nustatęs Taisyklių pažeidimo faktą ir (ar) konkretų pažeidėją, teikti informaciją Savivaldybės administracijos Teisės ir viešosios tvarkos skyriui, nurodydamas konteinerių aikštelės sutvarkymo kaštus.“
1.3. pakeisti 27.6.2 papunktį ir išdėstyti jį taip:
„27.6.2. biologiškai skaidžias (žaliąsias ir augalinės kilmės maisto) atliekas;“
1.4. pakeisti 27.9, 27.10, 27.11 papunkčius ir išdėstyti juos taip:
„27.9. biologiškai skaidžias (žaliąsias ir augalinės kilmės maisto) atliekas kompostuoti savo kompostavimo įrenginiuose (kompostavimo dėžėse), pristatyti jas į žaliųjų atliekų surinkimo ir kompostavimo aikštelę, į Didžiųjų ir pavojingų atliekų priėmimo aikšteles, Didžiagabaričių atliekų surinkimo aikštelę, naudotis Savivaldybės administracijos nurodytomis kitomis šių atliekų surinkimo priemonėmis, o komunalinių atliekų turėtojai, nurodyti Taisyklių 8.1 papunktyje, gali naudotis kolektyvinių (bendrų) konteinerių aikštelėse pastatytais rūšiavimo konteineriais biologinėms atliekoms surinkti (išskyrus daugiabučių namų teritorijų priežiūros metu susidarančias žaliąsias atliekas);
27.10. pradėjus veikti atskirai maisto / virtuvės atliekų surinkimo sistemai, maisto / virtuvės atliekas šalinti į artimiausius šioms atliekoms skirtus konteinerius;
27.11. didžiąsias atliekas, statybos ir griovimo atliekas, elektros ir elektronines atliekas, naudotas padangas pristatyti į Didžiųjų ir pavojingų atliekų priėmimo aikšteles arba į Savivaldybės administracijos nurodytose vietose pastatytas kitas šių atliekų surinkimo priemones;“
1.5. pakeisti 27.13 papunktį ir išdėstyti jį taip:
„27.13. tekstilės atliekas šalinti į artimiausius šioms atliekoms skirtus konteinerius arba į Didžiųjų ir pavojingų atliekų priėmimo aikšteles;“
1.6. pakeisti 50, 51 punktus ir išdėstyti juos taip:
„50. Biologiškai skaidžias (žaliąsias ir augalinės kilmės maisto) atliekas draudžiama mesti į mišrių komunalinių atliekų, pakuočių atliekų ir kitų antrinių žaliavų konteinerius.
51. Komunalinių atliekų turėtojai biologiškai skaidžias (žaliąsias ir augalinės kilmės maisto) atliekas privalo atskirti nuo kitų komunalinių atliekų jų susidarymo vietoje:
51.1. komunalinių atliekų turėtojai, nurodyti Taisyklių 8.2 ir 8.3 papunkčiuose, kurie turi galimybę, biologiškai skaidžias (žaliąsias ir augalinės kilmės maisto) atliekas kompostuoja kompostavimo įrenginiuose (komposto dėžėse) savo individualių namų valdoje ar įmonių teritorijose specialiai tam skirtoje vietoje;
51.2. komunalinių atliekų turėtojai, kurie neturi galimybių kompostuoti biologiškai skaidžių (žaliųjų ir augalinės kilmės maisto) atliekų, šias atliekas privalo atskirti nuo kitų komunalinių atliekų jų susidarymo vietoje, atskirtas biologiškai skaidžias (žaliąsias ir augalinės kilmės maisto) atliekas privalo:
51.2.1. pristatyti į žaliųjų atliekų kompostavimo aikštelę;
51.2.2. pristatyti į artimiausią Didžiųjų ir pavojingų atliekų priėmimo aikštelę arba Didžiagabaričių atliekų surinkimo aikštelę;
51.2.3. naudotis Savivaldybės administracijos nurodytomis kitomis šių atliekų surinkimo priemonėmis.“
1.7. pakeisti 54 punktą ir išdėstyti jį taip:
„54. Savivaldybėje įdiegus atskirą maisto atliekų surinkimą, komunalinių atliekų turėtojai privalo maisto atliekas šalinti į specialius šių atliekų surinkimo konteinerius.“
1.8. pakeisti 71, 72 punktus ir išdėstyti juos taip:
„71. Komunalinių atliekų turėtojai, nurodyti Taisyklių 8.2 papunktyje, gali papildomai naudotis kolektyvinių (bendrų) pakuočių atliekų ir antrinių žaliavų surinkimo konteinerių aikštelėmis, nurodytomis sutartyse su Administratoriumi, Didžiųjų ir pavojingų atliekų priėmimo ar Papildančiomis atliekų surinkimo sistemomis.
72. Jeigu antrinių žaliavų gabaritai netinka antrinių žaliavų surinkimo konteineriams, komunalinių atliekų turėtojai privalo jas susmulkinti arba pristatyti į Didžiųjų ir pavojingų atliekų priėmimo aikšteles.“
1.9. pakeisti 76 punktą ir išdėstyti jį taip:
„76. Šalia kolektyvinių (bendrų) pakuočių atliekų surinkimo konteinerių draudžiama palikti bet kokias atliekas.“
1.10. pakeisti 82 punktą ir išdėstyti jį taip:
„82. Komunalinių atliekų turėtojai, nurodyti Taisyklių 8.1 papunktyje, didžiąsias atliekas atliekų surinkimo dieną turi išnešti prie sutartyje su Administratoriumi nurodytos mišrių komunalinių atliekų ir antrinių žaliavų surinkimo konteinerių aikštelės, o komunalinių atliekų turėtojai, nurodyti Taisyklių 8.2 papunktyje, – šalia savo namų valdos. Komunalinių atliekų turėtojai, nurodyti Taisyklių 8.1, 8.2 papunkčiuose, didžiąsias atliekas gali pristatyti į Didžiųjų ir pavojingų atliekų priėmimo aikšteles.“
1.11. pakeisti 84 punktą ir išdėstyti jį taip:
„84. Komunalinių atliekų turėtojai, nurodyti Taisyklių 8.1, 8.2 papunkčiuose, naudotas padangas (iki 5 vnt.) nemokamai gali pristatyti į Didžiųjų ir pavojingų atliekų priėmimo aikšteles.“
1.12. pakeisti 90 punktą ir išdėstyti jį taip:
„90. Komunalinių atliekų turėtojai, nurodyti Taisyklių 8.1, 8.2 papunkčiuose, statybines ir griovimo atliekas, taip pat atliekas, užterštas pavojingomis medžiagomis, privalo atskirti nuo kitų komunalinių atliekų jų susidarymo vietoje, pagal galimybę išrūšiuoti, sudėti į patvarius maišus ar dėžes ir pristatyti į Savivaldybėje esančias Didžiųjų ir pavojingų atliekų priėmimo aikšteles.“
1.13. pakeisti 103 punktą ir išdėstyti jį taip:
„103. Buityje susidariusias tekstilės atliekas komunalinių atliekų turėtojai privalo atskirti nuo kitų komunalinių atliekų ir šalinti jas tam skirtuose specialiai pažymėtuose konteineriuose ar pristatyti į savivaldybės teritorijoje esančias Didžiųjų ir pavojingų atliekų priėmimo aikšteles ar naudotis kitomis Savivaldybės administracijos nurodytomis šių atliekų surinkimo priemonėmis.“
1.14. buvusius 14–131 punktus atitinkamai laikyti 15–132 punktais.
2. Paskelbti informaciją apie šį sprendimą vietos spaudoje ir Panevėžio miesto savivaldybės interneto svetainėje.

Savivaldybės meras							      Rytis Mykolas Račkauskas

